પુરીની રથયાત્રા માટે બલરામ, શ્રીકૃષ્ણ અને દેવી સુભદ્રા માટે ત્રણ અલગ અલગ રથનું નિર્માણ કરવામાં આવ્યું છે. પુરીની રથયાત્રામાં સૌથી આગળ બલરામજીનો રથ, ત્યાર બાદ દેવી સુભદ્રાનો રથ અને સૌથી છેલ્લે ભગવાન શ્રીકૃષ્ણનો રથ હોય છે. રથને તેના રંગ અને ઊંચાઈથી ઓળખવામાં આવે છે. બલરામજીનો રથ તાલધ્વજ તરીકે ઓળખાય છે, જેનો રંગ લાલ અને લીલો છે જ્યારે ભગવાન જગન્નાથનો રથ નંદીઘોષ કે ગરુડધ્વજ તરીકે ઓળખાય છે અને તેનો રંગ લાલ અને પીળો હોય છે. ભગવાન જગન્નાથનો નંદીઘોષ રથ ૪૫.૬ ફૂટ ઊંચો, બલરામજીનો તાલધ્વજ રથ ૪૫ ફૂટ ઊંચો અને દેવી સુભદ્રાનો દલંરથ ૪૪.૬ ફૂટ હોય છે.